**„OKAI nyereményjáték”** elnevezésű nyereményjáték szabályzat

**1. A nyereményjáték szervezője**

A Bravophone Kft. zártkörűen működő részvénytársaság (a továbbiakban: Szervező) a jelen részvételi, adatkezelési és játékszabályzatban részletezett játékot szervez (a továbbiakban: Játék). Jelen játék nem áll kapcsolatban a Facebook és/vagy Instagrammal, azt a Facebook/Instagram semmilyen módon nem szponzorálja, támogatja vagy szervezi. A résztvevők által rendelkezésre bocsátott információkat nem a Facebook/Instagram kapja meg, hanem a Bravophone Kft. zártkörűen működő részvénytársaság OKAI Magyarország elnevezésű Facebook és Instagram -oldalának (https://www.instagram.com/okaimagyarorszag/; <https://www.facebook.com/okaimagyarorszag> üzemeltetője (a továbbiakban: „Szervező”). A Szervező a rendelkezésre bocsátott információkat kizárólag a nyereményjátékban használja fel. A nyereményjáték tartalmáért kizárólag a Szervező - és nem a Facebook/Instagram - felelős. A Facebook és/vagy Instagram semmilyen kapcsolatban nem áll a nyereményjátékkal. A Facebookot és Instagramot a nyereményjátékból eredően, vagy azzal kapcsolatban felelősség semmilyen tekintetben nem terheli. A nyereményjátékban való részvétel kizárólag az itt felsorolt feltételekkel lehetséges. A nyereményjátékban való részvétellel a résztvevő kifejezetten elfogadja a jelen részvételi feltételeket.

**2. A nyeremény leírása**

A nyereményjáték tárgya:

2 db, azaz kettő darab OKAI Neon Lite elektromos roller.

A nyeremény készpénzre nem váltható, a Szervező az átadott nyeremény után fizetendő személyi jövedelemadó megfizetését átvállalja a nyertes játékos helyett.

**3. A Nyereményjáték időtartama**

A Nyereményjáték 2023.04.26. 10:00 órától 2023.05.03. 23:59 óráig tart.

**4A. A Nyereményjáték menete Instagrammon**

A Nyereményjátékban az alábbi módon lehet részt venni:

Az instagram.com közösségi oldalon regisztrált felhasználó játékos a Nyereményjáték időtartama alatt kövesse be a Szervező hivatalos Instagram oldalát https://www.instagram.com/okaimagyarorszag/

Az instagram.com közösségi oldalon regisztrált felhasználó játékos a Nyereményjáték időtartama alatt a játékfelhívó bejegyzés alá kommentben jelöljön meg további 1, azaz egy instagram.com közösségi oldalon regisztrált felhasználót.

A játékban résztvevők közül egy (1) játékos nyer, aki a részvételhez szükséges mindkét feltételt teljesíti.

**A sorsolás időpontja: 2023. 05. 04. 10:00.**

A nyertes kiválasztása a következők szerint történik: A Nyereményjáték lezárását követően, a korábban leírt feltételeknek megfelelő játékosok közül online, véletlenszerű kiválasztási módszerrel kerülnek kisorsolásra a nyeremény.

**A nyertes értesítése a Nyereményjáték lezárultát követő 2 munkanapon belül, a nyereményjáték során megadott adatok alapján a Szervező Instagram oldalán történik. Amennyiben a nyertes a megkeresésre nem reagál 3 naptári napon belül, úgy nyereményétől elesik.**

A nyeremény átadására postai úton kerül sor, a nyertes által megjelölt postacímre történő megküldéssel.

A nyeremény átadásának feltétele a nyertesnek a játék során megadott valós személyes adatainak és elérhetőségeinek igazolása.

**4B. A Nyereményjáték menete Facebookon**

A Nyereményjátékban az alábbi módon lehet részt venni:

Az facebook.com közösségi oldalon regisztrált felhasználó játékos a Nyereményjáték időtartama alatt kövesse be a Szervező hivatalos Facebook oldalát https://www.facebook.com/okaimagyarorszag

Az facebook.com közösségi oldalon regisztrált felhasználó játékos a Nyereményjáték időtartama alatt a játékfelhívó bejegyzés alá kommentben jelöljön meg további 1, azaz egy facebook.com közösségi oldalon regisztrált felhasználót.

A játékban résztvevők közül egy (1) játékos nyer, aki a részvételhez szükséges mindkét feltételt teljesíti.

**A sorsolás időpontja: 2023. 05. 04. 10:00.**

A nyertes kiválasztása a következők szerint történik: A Nyereményjáték lezárását követően, a korábban leírt feltételeknek megfelelő játékosok közül online, véletlenszerű kiválasztási módszerrel kerülnek kisorsolásra a nyeremény.

**A nyertes értesítése a Nyereményjáték lezárultát követő 2 munkanapon belül, a nyereményjáték során megadott adatok alapján a Szervező Facebook oldalán történik. Amennyiben a nyertes a megkeresésre nem reagál 3 naptári napon belül, úgy nyereményétől elesik.**

A nyeremény átadására postai úton kerül sor, a nyertes által megjelölt postacímre történő megküldéssel.

A nyeremény átadásának feltétele a nyertesnek a játék során megadott valós személyes adatainak és elérhetőségeinek igazolása.

**5. A részvétel feltételei**

5.1. A Nyereményjátékban való részvétel és adatszolgáltatás önkéntes. A játékban csak azon személyek vehetnek részt, akik teljesítik a részvételhez szükséges két feltételeket, illetve elfogadják a Nyereményjáték feltételeit, azaz jelen szabályzatot.

5.2. A játékra csak olyan személyek jelentkezhetnek, akik betöltötték 18. életévüket és magyarországi állandó lakhellyel rendelkeznek. Egy felhasználó több érvényes pályázatot is benyújthat.

5.3. A játékból kizárt pályázatok köre

A játékban nem vehetnek részt a Bravophone Kft. zártkörűen működő részvénytársaság munkatársai, valamint a társasággal egyéb munkaviszonyhoz hasonló jogviszonyban álló személyek és közeli hozzátartozóik (a házastárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér.)

**Érvénytelennek minősül azon játékos pályázata, amely esetében a Nyereményjátékban való részvételhez szükséges feltételek hiányosak, továbbá nyilvánvalóan valótlan fiókot jelölnek meg.**

**Érvénytelennek minősül azon pályázat is, amely esetében utóbb válik bizonyossá, hogy a játékos valótlan fiókot adott meg. Az érvénytelen pályázatok a sorsoláson nem vesznek részt, azok a Szervező által kiszűrésre kerülnek.** **Egy Instagram/Facebook profillal több érvényes pályázat indítható.**

**6. A nyereményjáték során megvalósuló adatkezelés szabályai**

6.1. Általános rendelkezések.

A Szervező a nyereményjáték során megvalósuló adatok rögzítése és felhasználása körében adatkezelést végez (a továbbiakban: Adatkezelő), és arra törekszik, hogy a lehető legteljesebb mértékben biztosítsa a személyes adatok védelmét.

Az Adatkezelő kijelenti, hogy a nyereményjáték során a játékos által megadott adatokat kizárólag ő gyűjti és kezeli, a Facebook/Instagram ezen adatok gyűjtésében semmilyen formában nem vesz részt.

Az Adatkezelő tevékenységét ügyfelei személyiségi jogainak védelmével, a vonatkozó jogszabályok, így különösen a Polgári Törvénykönyv, valamint az információs önrendelkezési jogról és az információszabadságról; szóló 2011. évi CXII. törvény (továbbiakban: Infotv. rendelkezéseinek betartásával végzi.

Az Adatkezelő minden elvárható számítástechnikai és munkaszervezési lépést megtesz a személyes adatok kezelésének biztonságáért, továbbá azért, hogy a személyes adatok illetéktelen harmadik személyek birtokába ne kerülhessenek.

Felhívjuk a figyelmet, hogy a személyes adatok megadása a nyereményjátékban való részvétel során önkéntesen történik, és az adatkezeléshez az adatok megadásával a Felhasználó hozzájárult.

6.2. Az Adatkezelő cégszerű adatait jelen szabályzat 1. pontja tartalmazza, elérhetőségi adatai az alábbiak:

§ Az Adatkezelő fenti tevékenység során az Adatvédelmi Hatóságnál bejelentett adatkezelést végez.

Az Adatkezelő NAIH nyilvántartási száma: NAIH-122072/2017.

o Az adatok önkéntes megadása során a Felhasználók beleegyeznek abba, hogy adataikat nyereményjátékban való részvétel céljából az Adatkezelő rögzítse, és azokat kezelje. Az Adatkezelő a birtokába került személyes adatokat kizárólag az ügyfél által azok megadásakor ismert célra használja.

o A játékos hozzájárul ahhoz, hogy neve a játék folyamán Szervező hivatalos instagram oldalán megjelenjen, továbbá ahhoz, hogy amennyiben jelen Nyereményjáték során nyer, Szervező a nyeremény átadása érdekében azonosítsa.

§ Az adatkezelés során rögzített adatok köre: A játékos a családi- és keresztnevének, e-mailcímének, telefonszámának és lakcíme, melyek önkéntes megadásával regisztrál az Érintett.

§ Az adatkezelés helye: Bravophone Kft.; 1145 Budapest, Újvilág u. 50-52.

§ Az adatkezelésre és az adatfeldolgozásra jogosult személyek: Jelen szabályzat 1. pontjában meghatározott „Szervező” gazdasági társaság, és a vele munkaviszonyban álló munkavállalók.

§ Az adatok a következő személyek/szervek részére, a következő esetekben továbbíthatók: Az Adatkezelő a felvett adatokat illetéktelen személyek számára nem továbbítja.

§ A Felhasználók adatvédelemmel kapcsolatos jogai és azok gyakorlásának módja: A Felhasználó törvényen alapuló jogait és kötelezettségeit az Info tv. 14-21. §-a tartalmazza. A Felhasználót a törvény alapján megilleti a tájékoztatáshoz való jog, valamint kérheti adatainak helyesbítését, törlését, zárolását. A jogokról és kötelezettségekről részletesen az törvény fent megjelölt szakaszaiban tájékozódhat a következő weboldalon: http://njt.hu/cgi\_bin/njt\_doc.cgi?docid=139257.296244 (14-21. §)

§ Az adatkezeléssel kapcsolatos jogorvoslat lehetőségei: Az adatkezeléssel érintett Felhasználót megillető jogorvoslat lehetőségeit az Info tv. 22-23. §-a tartalmazza: http://njt.hu/cgi\_bin/njt\_doc.cgi?docid=139257.296244

§ Az adatkezeléssel kapcsolatos bővebb tájékoztatást a Adatkezelő fenti elérhetőségein kérhet, valamint a Nemzeti Adatvédelmi és Információszabadság Hatósághoz fordulhat (Székhely: 1125 Budapest Szilágyi Erzsébet fasor 22/c, Postacím: 1530 Budapest, Pf.: 5., Telefon :+36 (1) 391-1400).

**8. Egyéb rendelkezések**

Jelen hivatalos Játék- és adatkezelési szabályzat a https://okaimagyarorszag.hu/

internetes oldalon érhető el.

Szervező fenntartja magának a változtatás jogát a jelen Nyereményjáték vonatkozásában.

Budapest, 2023. április 26.